|  |
| --- |
| **Nosacījumi higiēnas prasību ievērošanai** |
| Daugavpilī |

|  |  |  |
| --- | --- | --- |
|  | Nr. | 2.3.7-9/10999/ |

|  |  |
| --- | --- |
|  | **Jēkabpils pilsētas pašvaldība** |
|  | vpa@jekabpils.lv |

|  |
| --- |
| 1. **Objekta nosaukums:** Ražošanas ēkas jaunbūve uzņēmējdarbības attīstībai Ķieģeļu ielā 19, Jēkabpilī |
| 1. **Objekta adrese: :** Ķieģeļu iela 19, kadastra numurs 56010010169, Jēkabpils, LV – 5202 |
| 1. **Objekta īpašnieks:** Jēkabpils pilsētas pašvaldība, rēģ.Nr.90000024205, Brīvības iela 120, Jēkabpils, LV-5201 |
| 1. **Iesniegtie dokumenti:** 1) 11.04.2018. vēstule „Par būvprojekta izstrādi” Nr.3-1/157 saņemta un reģistrēta Veselības inspekcijā 16.04.2018. Nr. 10999, 2) paskaidrojuma raksts 3) kartogrāfiskais pielikums, 4) Zemesgrāmatas apliecības kopija 2lp. |
| 1. **Apsekojums veikts:** nav veikts, informācija saņemta no Jēkabpils pilsētas pašvaldības Pilsētsaimniecības departamenta iesniegtajiem dokumentiem |
| 1. **Apsekojumā piedalījās**: **-** |
| 1. **Konstatēts:** Objekta „Ražošanas ēkas jaunbūve uzņēmējdarbības attīstībai Ķieģeļu ielā 19, Jēkabpilī” kadastra numurs 56010010169 apbūves laukums sastāda ~5800m2. Objekta plānotā atrašanās vieta – Smagās rūpniecības objektu apbūves teritorijā (RR2). Paredzēts izbūvēt siltā tipa angāru ar administratīvo telpu korpusu un palīgtelpām, kur būves kopējā platība sastādīs ~ 3000 m2, no tā biroja/palīgtelpu kopējā platība ~150 m2. Kopā paredzēts nodarbināt 30-40 darbiniekus. Paredzēta iekšējo un ārējo inženiertīklu ierīkošana. Plānotais ūdensapgādes avots ir pieslēgums SIA “Jēkabpils ūdens” pilsētas ūdensvadam. Sadzīves notekūdeņus plānots novirzīt SIA “Jēkabpils ūdens” kopējā pilsētas kanalizācijas sistēmā. |
| **8.Nosacījumi**  Projektēšanas gaitā paredzēt:   1. Jēkabpils pilsētas domes 04.03.2010. saistošo noteikumu Nr.6 „Jēkabpils pilsētas teritorijas plānojums ar grozījumiem 2007. līdz 2019. gadam” teritorijas plānojuma risinājumu un apbūves noteikumu prasību ievērošanu; Objektu plātot ražošanas teritorijā. 2. objekta projektēšanu un būvniecību saskaņā ar Latvijas Republikas 05.02.1997. likuma „Aizsargjoslu likums” prasībām, ievērojot visas teritorijas plānojumā noteiktās aizsargjoslas un aprobežojumus tajās. Ja nepieciešams, noteikt jaunas aizsargjoslas un aprobežojumus; 3. progresīvus tehniskos risinājumus, maksimāli mehanizēt darbību. Būvniecības darbiem izmantot Latvijā vai Eiropas Savienībā sertificētus videi draudzīgus un cilvēku veselībai nekaitīgus apdares un būvniecības materiālus, kas atbilst Ministru kabineta (turpmāk – MK) 25.03.2014. noteikumos Nr.156 ,,Būvizstrādājumu tirgus uzraudzības kārtība” noteiktajām prasībām. Telpu iekšējai apdarei izmantot kvalitatīvus, viegli kopjamus un tīrāmus, dezinficējamus un telpu funkcijai atbilstošus materiālus. Telpu grīdas projektēt stabilas, neslidenas, bez slīpumiem un izciļņiem, izvēlēties lietošanas apstākļiem atbilstošu grīdas seguma materiālu; 4. objekta platību, augstumu, konstrukciju, iekārtošanu atbilstoši ražošanas tehnoloģijas un higiēnas prasībām, nodrošināt ērtu pieeju pie iekārtām un drošu ekspluatāciju, kā arī objektā strādājošo cilvēku veselības aizsardzību no kaitīgiem un nelabvēlīgiem darba faktoriem. Ražošanas un palīgtelpu sastāvu un izvietojumu, ievērojot tehnoloģisko procesu secību, kas atbilst ražošanas procesam un paredzēto darba uzdevumu veikšanai; 5. ūdensvada izbūvi saskaņā ar MK 30.06.2015. noteikumu Nr. 326 „Noteikumi par Latvijas būvnormatīvu LBN 222-15 "Ūdensapgādes būves"” prasībām. Pirms ekspluatācijas uzsākšanas atbilstoši šā normatīva 123. punkta prasībām veikt ūdensapgādes sistēmas inženiertīklu dezinfekciju; 6. kanalizācijas izbūvi atbilstoši MK 30.06.2015. noteikumiem Nr. 327 „Noteikumi par Latvijas būvnormatīvu LBN 223-15 "Kanalizācijas būves””; 7. MK 30.06.2015. noteikumu Nr. 332 „Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija"" prasību ievērošanu. Karstais ūdens izdales vietā ne zemāks par 55°C un ne augstāks par 70°C. Telpās, kur nepieciešama grīdu mitrā apkope vai kur to prasa ražošanas tehnoloģiskie apstākļi, izbūvēt trapus. Ierīkot karstā un aukstā ūdens ņemšanas krānus 0,5 m augstumā no grīdas telpās, kur nepieciešama mitrā telpu tīrīšana; 8. apkures un ventilācijas sistēmas atbilstoši telpu funkcijai saskaņā ar MK 16.06.2015. noteikumu Nr.310 „Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"” prasībām. Telpām paredzēt dabisko vēdināšanu: atveramus logus, logus ar ventilējamiem rāmjiem vai ailas ārsienās. Telpām, kur nav iespējama dabiskā ventilācija, paredzēt mehāniskās ventilācijas sistēmas. Sabalansēt svaiga gaisa padevi ar piesārņotā gaisa daudzumu, kas izvadīts no telpām. Ventilācijas sistēmai jānodrošina tādu gaisu apmaiņu, lai kaitīgo vielu daudzums darba zonas gaisā nepārsniegtu šo vielu aroda ekspozīcijas koncentrāciju. Ja vienīgais telpas gaisa piesārņojuma avots ir cilvēki, svaigā gaisa padeves absolūtais minimums ir 15 m3/h uz cilvēku. Ventilācijas iekārtas aprīkot ar ierīcēm, kas slāpē vibrāciju un troksni un nepieļauj vibrācijas un trokšņa izplatīšanos telpās vai ārpus ēkas. Paredzēt iespēju telpu lietotājiem autonomi regulēt temperatūru katrā apsildāmajā telpā; 9. objekta projektēšanu un izveidošanu atbilstoši MK 28.04.2009. noteikumu Nr. 359 „Darba aizsardzības prasības darba vietās” prasībām. Darba telpās nodrošināt darba raksturam un nodarbināto fiziskajai slodzei atbilstošu mikroklimatu (gaisa temperatūru, gaisa relatīvo mitrumu, gaisa kustības ātrumu) atkarībā no fiziskās slodzes, kas nepieciešama attiecīgā darba veikšanai. Personālam paredzēt sadzīves telpas (ģērbtuves, tualetes, dušas un atpūtas telpas). Ģērbtuvē katram darbiniekam paredzēt ne mazāk kā 0,75 m2 lielu platību, aprīkot ar sēdekļiem un aizslēdzamiem skapīšiem. Darba vietas nodrošināt ar dabisko apgaismojumu un aprīkot ar mākslīgo apgaismojumu atbilstoši šī normatīva 2. pielikumam. Dabisko apgaismojumu var neparedzēt noliktavās, personāla palīgtelpās, tualetēs, garderobēs. Ģērbtuvēs, tualetēs un dušās, to priekštelpās paredzēt mehānisko nosūces ventilāciju. Tualetei vai tās priekštelpai jābūt aprīkotai ar roku mazgātni. Paredzēt nepārtrauktu aukstā un karstā ūdens padevi; 10. sadzīves patēriņam lietojamā aukstā un karstā ūdens kvalitāti atbilstošu MK 14.11.2017. noteikumu Nr. 671 „Dzeramā ūdens obligātās nekaitīguma un kvalitātes prasības, monitoringa un kontroles kartība” prasībām; 11. darba aizsardzības pasākumus nodarbināto aizsardzībai pret darba vides trokšņa un vibrācijas radīto risku darba vidē. Nodrošināt MK 13.04.2004. noteikumu Nr. 284 ,,Darba aizsardzības prasības nodarbināto aizsardzībai pret vibrācijas radīto risku darba vidē” un MK 04.02.2003. noteikumu Nr.66 ,,Darba aizsardzības prasības nodarbināto aizsardzībai pret darba vides trokšņa radīto risku” prasību ievērošanu; 12. prettrokšņa pasākumus apkārtējo teritoriju aizsardzībai no trokšņiem, kuri var rasties ražotnes ekspluatācijas laikā. Trokšņa līmeņu rādītāji apdzīvoto vietu teritorijās un telpās nedrīkst pārsniegt MK 07.01.2014. noteikumos Nr.16 „Trokšņa novērtēšanas un pārvaldības kārtība” noteiktos trokšņu robežlīmeņus. Ja komercdarbībā plānotās trokšņainākās iekārtas skaņas jaudas līmenis pārsniedz 80 dB(A), pirms komercdarbības uzsākšanas prognozēt troksni un tā iedarbību uz apkārtējām telpām un apbūvi; 13. ērtu piebrauktuvi objektam, kā arī gājēju celiņus, pēc iespējas izslēgt gājēju un automašīnu straumju krustošanos. Piebraucamajiem ceļiem, kur pārvietojas transports, atkritumu savākšanas konteineru laukumam un autotransporta stāvvietas laukumam jābūt klātiem ar cieto segumu, kas nerada fizikālo piesārņojumu. Paredzēt lietus ūdeņu, sniega kušanas ūdeņu noteci atbilstoši higiēnas un vides aizsardzības prasībām, nepasliktinot vides apstākļus blakus esošiem zemes īpašumiem.   Veselības inspekcija iesaka būvprojekta risinājumu izvērtēt Sabiedrības veselības un uzraudzības un kontroles departamenta Latgales kontroles nodaļā. |

|  |  |
| --- | --- |
| Sabiedrības veselības uzraudzības un kontroles departamenta  Latgales kontroles nodaļas vadītāja | Ludmila Vainiņa |

|  |
| --- |
| Evija Lāce, tālrunis 65231104 |
| evija.lace@vi.gov.lv |